PolyAgent/wiki_georgian_en_parallel_20231101 huggingface dataset:
ვედროს ომი

ვედროს ომი ან მუხის ვედროს ომი — შეიარაღებული კონფლიქტი ბოლონიას და მოდენას ქალაქ-სახელმწიფოებს შორის, 1325 წელს. ომი მოხდა ემილია-რომანიას რეგიონში, ჩრდილოეთ იტალიაში. ეს ომი იყო ეპიზოდი 300 წლიანი ბრძოლიდან გველფებისა და გიბელინების შორის. ამ ომში იყო მხოლოდ ერთი ბრძოლა (ზაპოლინოს ბრძოლა), რომელიც მოიგო მოდენამ და ვედრო დარჩა ამ სახელმწიფოში. დღესდღეობით ეს ვედრო ისევ მოდენაშია.
გავრცელებული მითი, თუ რატომ დაიწყო ეს ბრძოლა, არის, რომ მოდენელებმა მოიპარეს ვედრო ბოლონიელების ჭიდან, მაგრამ, ეს მცდარია, რადგან ვედრო, მრავალი სარწმუნო მონაცემის მიხედვით, მოდენელებმა აიღეს, როგორც ჯილდო ომში გამარჯვებისთვის. ომი, სინამდვილეში, მოხდა, რადგან მოდენამ დაიპყრო ბოლონიელების ციხესიმაგრე მონტევეგლიო.
ფონი
შუა საუკუნეებიდან რენესანსამდე, ჩრდილოეთ იტალია დაყოფილი იყო მხარეებად, რომლებიც მხარს უჭერდნენ საღვთო რომის იმპერატორის (გიბელინები) და რომის პაპის (გველფები) ურთიერთსაწინააღმდეგო პოლიტიკურ პრეტენზიებს. მოდენა იყო გიბელინების, ხოლო ბოლონია იყო გუელფების. პოლიტიკური განსხვავება ამწვავებდა ბუნებრივ კონფლიქტს სასაზღვრო ტერიტორიებზე.
1776 წელს, ფიდრიხ ბარბაროსა დამარცხდა ლენიანოს ბრძოლაში ლომბარდიის ლიგასთან, რომელიც მხარს უჭერდა პაპ ალექსანდრე III-ს. ეს იყო დასაწყისი გაჭიანურებული კონფლიქტისა იტალიაში გუელფებსა და გიბელინებს შორის. ორმა მოწინააღმდეგე მხარემ დაიწყო ომი ერთმანეთის საწინააღმდეგოდ. მოდენა მტკიცე მხარდამჭერი იყო საღვთო რომის იმპერიისა და ფიცი დადეს რომ ყოფილიყვნენ გიბელინების ქალაქი. ჩჩრდილოეთის ქალაქი ბოლონია იყო გუელფების ქალაქი და მას ხელმძღვანელობდა პაპი, რადგან ისინი მხარს უჭერდნენ მას.
აცო VIII დ'ესტე, ფერარას მარკიზი აკონტროლებდა მოდენას 1293-დან 1308 წლამდე და ის დაუპირისპირდა ბოლონიას ნაწილობრივ იმისთვის, რომ გაეზარდა მისდამი მხარდაჭერა მოდენენას დიდებულებს შორის. მისი არჩეული მემკვიდრე, მანტუელი პასერინო ბონაკოლსი, იყო აგენტი იმპერატორ ლუდვიგ IV ბავარიელისა. მან განაგრძო გიბელინების ომის პოლიტიკა, ამავდროულად, პარმა და რეჯო-ემილია მას ხელში ჰქონდა ჩაგდებული. პაპმა იოანე XXII-მ ბონაკოლსი ეკლესიის წინააღმდეგ ამბოხებულად გამოაცხადა და უბოძა ჯვაროსნების შესაფერისი ინდულგენციები ყველასთვის, ვინც ზიანს მიაყენებდა მის პიროვნებას ან მის საკუთრებას.
ომის დაწყებამდეც კი, საზღვრების ბრძოლა გამრავლდა. აგვისტოში, ბოლონილებმა, რომელსაც ხელმძღვანელობდა პოდესტა, გაატარეს ორი კვირა მოდენას მიწების განადგურებაში. სექტემბერიში, მანტუამ თავისი რიგი აიღო, და თვის ბოლოს, როკა მონტევგლიოს უღალატეს მალკონტენტსებმა. ორ ამბოხებულ კასტელანებს თავი მოაჭრეს
სქოლიო
იტალიის ომები
Lasioglossum pappodum

Lasioglossum pappodum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1995 წელს.
იხილეთ აგრეთვე
Lasioglossum-ის სახეობების სია
სქოლიო
pappodum
ზემო კაჭრეთის გორასამარხები

ზემო კაჭრეთის გორასამარხები — არქეოლოგიური ძეგლი, მდებარეობს გურჯაანის მუნიციპალიტეტის სოფელ ზემო კაჭრეთში, სოფლის სამხრეთით 300-400 მეტრზე. განეკუთვნება შუა ბრინჯაოს ხანის მიწურულს.
სარწყავი არხის მშენებლობის დროს, არხის გაყოლებით ორი მეტრის სიღრმეზე აღმოჩნდა ორი დაზიანებული სამარხი. ორივე შემთხვევაში შემორჩენილი იყო სამარხის ორმოს ჩრდილოეთ მცირე ნაწილი ამოვსებული მიწითა და ქვებით.ერთ-ერთი გორასამარხის ორმოში აღმოჩნდა თიხის 6 ჭურჭელი- სილანარევი წმინდა თიხისაგან დამზადებული ნაპრიალებზედაპირიანი და ოდნავ პირმოყრილი 4 ჯამის ფრაგმენტი, რომლებსაც მხრები შემკული ჰქონდა ორ კონცენტრულ ხაზს შორის მოქცეული,ერთი მეორის საპირისპიროდ მიმართული, მიჯრილი, ნაჭდევი ჯგუფებით შექმნილი წვერით, ქვევით მიმართული სამკუთხედებით ან ორ კონცენტრულ ხაზს შორის დატანილი ერთიმეორის საპირისპიროდ დახრილი პრიალა ხაზების ჯგუფებით, მოყავისფროდ გამომწვარი წვრილმარცვლოვანი თიხისგან დამზადებული ქოთანი, რომელსაც ყელის ძირში ერთი ამოღარული ხოლო მხარზე ერთი ტეხილი ხაზი შემოუყვება:კარგად განლექილი თიხისგან დამზადებული ჭურჭლის ფრაგმენტები, აღმოჩნდა აგრეთვე წვრილფეხა საქონლის ძვლები. მეორე გორასამარხში აღმოჩნდა ქვიშანარევი თიხისაგან დამზადებული ნაპრიალებზედაპირიანი, ერთი ქოთნის გვერდის ფრაგმენტები. ქოთნის მხარსა და მუცელს ამკობდა მოკლე ტეხილი ხაზების ჰორიზონტარული რიგებისგან შედგენილი წვერით ქვემოთ მიმართული სამკუთხედები. მოპოვებული არქეოლოგიური მასალა ინახება საქართველოს ეროვნული მუზეუმის გურჯაანის ისტორიულ-ეთნოგრაფიულ საცავში.
ლიტერატურა
გურჯაანის მუნიციპალიტეტის არქეოლოგიური ძეგლები
ალაფანკვარა

ალაფანკვარა — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (სომხური ათარის თემი), მდინარე თოუმიშის ზემოწელში. ზღვის დონიდან 190 მ, შავი ზღვიდან 15 კმ, ოჩამჩირიდან 27 კმ. 2008 წლიდან ოკუპირებულია რუსეთის ფედერაციის მიერ.
ლიტერატურა
სქოლიო
სომხური ათარის თემის სოფლები
საფარისი

საფარისი - წმინდა გიორგის სახელობის XII საუკუნის ეკლესია, ქართული ხუროთმოძღვრების შესანიშნავი ნიმუში, მდებარეობს თელავის მუნიციპალიტეტის სოფელ წინანდლიდან 5 კმ-ზე, მდინარე კისისხევის მარჯვენა ნაპირზე. ნაგებია რიყის ქვით. აღმოავლეთის ფასადის სარკმლები, თაღები და კარნიზი შირიმის თლილი ქვისაა. მთავარი ეკლესია შუა ნავშია მოთავსებული. გადახურულია კოლოფა კამარით. აღმოსავლეთ ფასადზე ჩარჩოში ჩასმული რელიეფური ჯვარია ამოკვეთილი, ჯვარია ამოკვეთილი დასავლეთ ფასადზეც. ეკლესიის ჩრდილოეთით აღმართული აგურის ორსართულიანი სამრეკლო XIV-XV საუკუნეებშია აგებული.
ლიტერატურა
თელავის მუნიციპალიტეტის ტაძრები
ცეკვა დრაკონებთან

ცეკვა დრაკონებთან — მეხუთე წიგნი ეპიკური ფენტეზის ჟანრის რომანების სერიაში „ყინულისა და ცეცხლის სიმღერა“, რომლის ავტორია ჯორჯ რეიმონდ რიჩარდ მარტინი. წიგნი გამოიცა 2011 წლის 12 ივლისს. თავდაპირველად, ჯერ კიდევ მაშინ, როდესაც მარტინი სერიის ტრილოგიად გამოშვებას აპირებდა, ცეკვა დრაკონებთან ტრილოგიის დასკვნითი ნაწილის სათაური უნდა ყოფილიყო. ზოგ ქვეყანაში წიგნი ორ ნაწილად გამოიცა, რომლებიც დასათაურებული იყო, როგორც ოცნებები და მტვერი და ნადიმის შემდეგ.
წიგნის თავთა ნაწილი მეოთხე ნაწილისთვის იყო განკუთვნილი, თუმცა მარტინმა ეს უკანასკნელი დაუსრულებელი ნამუშევრის დიდი მოცულობის გამო ორ ნაწილად გაყო პერსონაჟებისა და მოქმედებების ადგილების მიხედვით. შედეგად, სერიის მეოთხე და მეხუთე წიგნებში მოქმედება პარალელურად მიმდინარეობს.
ცეკვა დრაკონებთან იყო მეორე რომანი სერიაში, რომელმაც პირველი პოზიცია დაიკავა The New York Times-ის ბესტსელერთა სიაში. გამოცემიდან რამდენიმე კვირაში, წიგნი პირველ პოზიციაზე აღმოჩნდა Publisher's Weekly-სა და USA Today-ის ბესტსელერთა სიებში. 2012 წელს ის ასევე ნომინირებული იყო ჰიუგოსა და ლოკუსის ჯილდოებზე.
რესურსები ინტერნეტში
ცეკვა დრაკონებთან Goodreads-ზე
ცეკვა დრაკონებთან ყინულისა და ცეცხლის ვიკიზე
ცეკვა დრაკონებთან ჯორჯ მარტინის ოფიციალურ საიტზე
სქოლიო
ჯორჯ რ. რ. მარტინის ნაწარმოებები
ყინულისა და ცეცხლის სიმღერის წიგნები
2011 წლის რომანები
მუსტაფა ლალა-ფაშას ლაშქრობა

მუსტაფა ლალა-ფაშას ლაშქრობა საქართველოში 1578 წელს, იყო ირანის წინააღმდეგ დაძრული ოსმალეთის მრავალრიცხოვანი ლაშქარი მუსტაფა ლალა-ფაშას სარდლობით ამიერკავკასიის ქვეყნების დასაპყრობლად გამოემართა.
7 აგვისტოს ოსმალებმა საქართველოს საზღვარი გადმოლახეს და ქართველთა მედგარ წინააღმდეგობას წააწყდნენ. მაგრამ საქართველოს პოლიტიკური აშლილობა ხელს უშლიდა ქვეყნის ძალების გაერთიანებას მტრის წინააღმდეგ საბრძოლველად. 9 აგვისტოს ჩილდირთან ბრძოლაში ოსმალებმა დაამარცხეს ირანელები და მათ მხარეზე მებრძოლი ქართველებიც. 10 აგვისტოს ათაბაგ მანუჩარ II-ის ძმამ, ყვარყვარემ, და სამცხის ზოგიერთმა ფეოდალმა ოსმალეთის სარდალს მორჩილება გამოუცხადეს, რამაც მტერს სამცხის ციხე-ქალაქების დაპყრობა გაუადვილა. 24 აგვისტოს ოსმალებმა თბილისი აიღეს.
დაკავებულ ტერიტორიაზე ისინი თავიანთ წესებს ნერგავდნენ. დააარსეს თბილისის (ქართლის) საბეგლარბერგო, გორის სანჯაყი. მათ გამგებლად ოსმალო მოხელეები დანიშნეს. კახეთის მეფემ ალექსანდრე II-მ მტერთან მორიგება არჩია. 1 სექტემბერს სართიჭალასთან გამართული მოლაპარაკების შედეგად კახეთში ოსმალეთისათვის ყოველწლიურად ხარკი უნდა ეძლია. სართიჭალიდან ოსმალეთის ლაშქარი შირვან-აზერბაიჯანის დასაპყრობად გაემართა. აღმოსავლეთ ამიერკავკასიაში ლაშქრობის შემდეგ მუსტაფა ლალა-ფაშა ქართლსა და სამცხეზე გავლით ნოემბერში არზრუმში დაბრუნდა. დაიწყო ქართველი ხალხის პარტიზანული ბრძოლა ოსმალთა წინააღმდეგ, 1578 წელს ირანის შაჰმა ქართლის მეფე სიმონ I ტყვეობიდან გაათავისუფლა. სიმონის ქართლში დაბრუნების შემდეგ დაიწყო ახალი ეტაპი ოსმალების წინააღმდეგ ბრძოლაში.
ლიტერატურა
სვანიძე მ., ლალა მუსტაფა ფაშას ლაშქრობა ამიერკავკასიაში (1578 წ.), «თსუ შრომები», 1965, ტ. 116 აღმოსავლეთმც. სერია, V;
მისივე, საქართველო-ოსმალეთის ურთიერთობის ისტორიიდან XVI-XVII სს., თბ., 1971;
საქართველოს ისტორიის ნარკვევები, ტ. 4, თბ., 1973;
ჯავახიშვილი ივ., ქართველი ერის ისტორია, წგნ. 4, თბ., 1967
სვანიძე მ., ქსე, ტ. 7, გვ. 211, თბ., 1984.
ოსმალეთის იმპერია
სამცხე-საათაბაგო
კახეთის სამეფო
ქართლის სამეფო
ლაშქრობები საქართველოში
ვისნარი

ვისნარი — მუნიციპალიტეტი ესპანეთში, შედის ანდალუსიის ავტონომიური გაერთიანების გრანადის პროვინციის ვეგა-დე-გრანადის კომარკის შემადგენლობაში. ფართობი — 13 კმ². მოსახლეობა — 993 კაცი (2020 წ.).
იხილეთ აგრეთვე
გრანადის მუნიციპალიტეტები
რესურსები ინტერნეტში
ვისნარის მუნიციპალიტეტის ოფიციალური საიტი
სქოლიო
გრანადის მუნიციპალიტეტები
ლიკუან-ბააი

ლიკუან-ბააი (ოფიციალურად ლიკუან-ბააის მუნიციპალიტეტი) ― მეხუთე კლასის მუნიციპალიტეტი აბრის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 4 566 ადამიანს შეადგენს. მოიცავს 11 ბარანგაის.
კლიმატი
სქოლიო
აბრის მუნიციპალიტეტები
ალექსანდრე ივანოვი

ალექსანდრე ივანოვი (დ. 16 ივლისი, 1806, სანქტ-პეტერბურგი — გ. 3 ივლისი, 1858, სანქტ-პეტერბურგი) — რუსი მხატვარი.
ბიოგრაფია
1817-1828 წლებში იყო [ეტერბურგის სამხატვრო აკადემიის თავისუფალი მსმენელი. 1830 წლიდან იყო იტალიაში მხატვრების წამახალისებელი საზოგადოების პენსიონერი. 1931-1958 წლებში ცხოვრობდა რომში. თავდაპირველად განიცადა კლასიციზმის გავლენა. მისი მნიშვნელოვანი ნამუშევრებია „პრიამოსი ჰექტორის ცხედარს გამოსთვოხს აქილევსს“ (1824) და „ქრისტეს გამოცხადება ხალხთან“ (1837-1857). ორივე დაცულია ტრეტიაკოვის გალერეაში. სიცოცხლის ბოლო წლებში მუშაობდა „ბიბლიური ესკიზების“ ციკლზე.
ლიტერატურა
რუსი მხატვრები
დაბადებული 16 ივლისი
დაბადებული 1806
გარდაცვლილი 3 ივლისი
გარდაცვლილი 1858
XIX საუკუნის რუსები
XIX საუკუნის მამაკაცები
უილი სმითი

უილი სმითი (დ. 25 იანვარი 1886, დარლინგტონი; ინგლისი — გ. 2 ივნისი 1982,ლიდსი; ინგლისი) — ინგლისელი პროფესიონალი სნუკერისტი და ინგლისური ბილიარდის მოთამაშე. პირველად ბილიარდის მსოფლიო ჩემპიონატზე ითამაშა 1920 წელს და მოიგო იგი პირველივე ცდაზე. შემდეგ მან კიდევ ერთხელ მოიგო პირველობა 1923 წელს, მაგრამ ბილიარდის ორგანიზაციასთან უთანხმოების გამო მალე იძულებული გახდა ტურნირი დაეტოვებინა.
სნუკერში დიდ წარმატებას უილიმ ვერ მიაღწია, თუმცა ორჯერ გამოჩნდა მსოფლიო ჩემპიონატის ფინალში (1933 და 1935 წლებში). ორივე შემთხვევაში მან დათმო თავისივე თანამემამულე ჯო დევისთან. 1955 წელს სმითი დევისთან თამაშისას თავისი მოწინააღმდეგის მაქსიმალური ბრეიკის მომსწრე გახდა.
უილი გარდაიცვალა ქალაქ ლიდსში, 96 წლის ასაკში.
მიღწევები კარიერაში
მსოფლიო ჩემპიონატი სნუკერში ფინალისტი — 1933, 1935
მსოფლიო ჩემპიონატი ინგლისურ ბილიარდში გამარჯვებული — 1920, 1923
Gold Cup ფინალისტი — 1937/38
იხილეთ აგრეთვე
მსოფლიო ჩემპიონატი სნუკერში
რესურსები ინტერნეტში
ბიოგრაფია
ინგლისელი სნუკერისტები
დაბადებული 25 იანვარი
დაბადებული 1886
გარდაცვლილი 2 ივნისი
გარდაცვლილი 1982
ინგლისური ბილიარდის მოთამაშეები
Coșernița, Criuleni

Coșernița, Criuleni
Coșernița is a village in Criuleni District, Moldova.
References
Villages of Criuleni District
ვილჰელმსჰეეს სამთო პარკი

ვილჰელმსჰეეს სამთო პარკი — უნიკალური ლანდშაფტის მქონე პარკი კასელში, გერმანია.
პარკის ფართობია 2,4 კმ² (590 აკრი). ესაა უდიდესი ევროპული გორაკიანი პარკი და სიდიდით მეორე დახრილობის მხრივ მსოფლიოში. სამთო პარკის კონსტრუქცია დაიწყო 1696 წელს, ჰესენ-კასელის სამთავროს ლანდგრაფის ბრძანებით, რასაც დასჭირდა დაახლოებით 150 წელი.
2013 წლის ივნისში სამთო პარკი შეიტანეს იუნესკოს მსოფლიო მემკვიდრეობის ძეგლების სიაში.
იხილეთ აგრეთვე
იუნესკოს მსოფლიო მემკვიდრეობის ძეგლები გერმანიაში
მსოფლიო მემკვიდრეობის ძეგლების სია ევროპაში
რესურსები ინტერნეტში
Accompanying film for the UNESCO World Heritage nomination
Tom Galvin: Wilhelmshöhe - Mountain Goat and Cascade Lover's Paradise
Destinations Germany - Kassel, Places of Interest
City Map Kassel - The water arts at the foot of the Hercules.
სქოლიო
მსოფლიო მემკვიდრეობის ძეგლები გერმანიაში
საიბალი

საიბალი — სოფელი აზერბაიჯანში, მთიანი ყარაბაღის რესპუბლიკაში, აღდამის რაიონში.
რესურსები ინტერნეტში
აღდამის რაიონის სოფლები
ლაგუნა-დე-ბაი

ლაგუნა-დე-ბაი, ბაი — ფილიპინების უდიდესი ტბა. გაწოლილია სამხრეთით ლაგუნის პროვინციასა და ჩრდილოეთით რისალის პროვინციას შორის. მდებარეობს ქალაქ მანილის სამხრეთ-აღმოსავლეთით, კუნძულ ლუსონზე, ზღვის დონიდან დაახლოებით 1 მ სიმაღლეზე. ზედაპირის ფართობი 911-949 კმ². აღმოსავლეთიდან დასავლეთისაკენ გადაჭიმულია 47,3 კმ-ზე, ხოლო ჩრდილოეთიდან სამხრეთისაკენ 40,5 კმ-ზე. მაქსიმალური სიღრმე 20 მ. ლაგუნა-დე-ბაი წარმოადგენს მანილის უბის ყოფილ მკლავს ან მის გაგანიერებას, რომელიც ვულკანიზმის პირობებში გამოიყო. გამდინარეა. ტბიდან სათავეს იღებს მდინარე პასიგი, რომელიც ერთვის მანილის უბეს. ტბას გააჩნია სტილიზებული „W“-ის ფორმა, ორი ვიწრო ნახევარკუნძულით, რომლებიც ჩრდილოეთი სანაპიროდანაა გამოშვერილი. ტბის შუა ნაწილშია დიდი კუნძული ტალიმი. ერთვის 21 ძირითადი შენაკადი. ნაპირზეა ქალაქები სანტა-კრუსი, ბინიანი და კალამბა. ტბის მიმდებარე დაბლობი ტერიტორია იტბორება ძლიერი წვიმების დროს. მდიდარია თევზით; გვხვდება თევზის 18 სახეობა.
იხილეთ აგრეთვე
ფილიპინების ტბების სია
რესურსები ინტერნეტში
ფილიპინების ტბები
Böyük Muruq

Böyük Muruq (also, Bëyuk Murug and Beyuk-Murukh) is a village and municipality in the Qusar Rayon of Azerbaijan. It has a population of 552.
References
Populated places in Qusar District
Aşağı Ağcayazı

Aşağı Ağcayazı (also, Ashaga Agdzhayazy and Ashagy Agdzhayazy) is a village in the Agdash Rayon of Azerbaijan. The village forms part of the municipality of Yuxarı Ağcayazı.
References
Populated places in Agdash District
Transience (Steven Wilson album)

Transience (Steven Wilson album)
Transience is a compilation album released in 2015 by British musician and record producer Steven Wilson. It compiles thirteen songs originally recorded between 2003 and 2015. The album was released as a CD and a limited-edition double LP.
Track listing
Charts
References
2014 compilation albums
Albums produced by Steven Wilson
Steven Wilson albums
ოა (ტელესერიალი)

ოა (ტელესერიალი)
„ოა“ — ამერიკული მისტიკური დრამატული ტელესერიალი, შექმნილი Netflix-ის მიერ. მასში აგრეთვე გაერთიანებულია სამეცნიერო ფანტასტიკის, ზებუნებრივის და ფენტეზის ელემენტები. სერიალის პრემიერა გაიმართა Netflix-ზე 2016 წლის 16 დეკემბერს. მისი შემქმნელები და პროდიუსერები არიან ბრიტ მარლინგი და ზალ ბატმანგლიჯი. ეს სერიალი მათი პირველი ერთობლივი ნაშრომია. შემდგარი რვა ეპიზოდისგან (რეჟისორი ბატმანგლიჯი), იგი გადაღებულია Plan B Entertainment-ის და Anonymous Content-ის მიერ. მთავარ პერსონაჟს თავად მარლინგი განასახიერებს. მისი გმირი, პრეირი ჯონსონი, დაკარგული შვიდი წლით, ბრუნდება შინ. იგი საკუთარ თავს უწოდებს „ოა“-ს და განკურნებულია სიბრმავისგან.
კრიტიკოსებმა „ოა“ ძირითადად დადებითად შეაფასეს. მისი რეჟისურა, ვიზუალური მხარე და მსახიობთა შესრულება ხშირად გამორჩეულად აღინიშნება. მიმოხილვები აგრეთვე მერყეობს ძალიან დადებითიდან უარყოფითამდე. რამდენიმე მიმომხილველი კეთილგანწყობილად ან არაკეთილგანწყობილად ადარებს ამ ნაწარმს იმავე არხის „უცნაურ ამბებს“.
2017 წლის 8 თებერვალს „ოა“ განახლდა მეორე სეზონისთვის, რომელსაც უბრალოდ „ნაწილი II“ ეწოდება.
რესურსები ინტერნეტში
სქოლიო
ამერიკული დრამატული ტელესერიალები
Netflix-ის ორიგინალური პროგრამები
2010-იანი წლების ამერიკული დრამატული ტელესერიალები
2016 წელს დაწყებული ამერიკული ტელესერიალები
ამერიკული მისტიკური ტელესერიალები
2010-იანი წლების ამერიკული სამეცნიერო ფანტასტიკური ტელესერიალები
მარუა

მარუა — ქალაქი კამერუნის ჩრდილოეთში. უკიდურესი ჩრდილოეთის რეგიონის და დიამარეს დეპარტამენტის ადმინისტრაციული ცენტრი. 2005 წლის აღწერის მონაცემების თანახმად ქალაქის მოსახლეობის რაოდენობა შეადგენს — 201 371 ადამიანს.
გეოგრაფია
ქალაქი მდებარეობს ქვეყნის ჩრდილოეთ ნაწილში, მანდარის მთების ძირში. მარუა განლაგებულია მდინარე კალიაოს დინების გასწვრივ.
ეკონომიკა
მარუა ავტომაგისტრალების გადაკვეთაზე მდებარე მთავარი სავაჭრო ცენტრია. ქალაქის შემოგარენში ნაწარმოები სასოფლო-სამეურნეო პროდუქცია მიეწოდება გარუაში, ხოლო შემდეგ მდინარე ბენუეს საშუალებით კიდევ უფრო შორს — ნიგერიაში.
განვითარებულია საფეიქრო მრეწველობა. ფუნქციონირებს სასოფლო-სამეურნეო სასწავლებელი. განვითარებულია ხელსაქმეობა — ქარგვა, ტყავის გამოყვანა, ლითონის და საიუველირო ნაკეთობების დამზადება, მექოთნეობა.
ქალაქს ემსახურება მეზობელ პატარა ქალაქ სალაკში მდებარე მარუას საერთაშორისო აეროპორტი.
თანამედროვე ქალაქი
მარუაში მუშაობს ეთნოგრაფიული მუზეუმი, რომლის ექსპოზიცია ეძღვნება ადგილობრივი მოსახლეობის კულტურას და ყოფაცხოვრებას.
ქალაქში არსებობს მოქმედი პროტესტანტული ეკლესია და რამდენიმე მეჩეთი.
მუშაობს ჰოსპიტალი და ვეტერინარული სადგური. ქალაქის ჩრდილოეთ შემოგარენში მდებარეობს ვაზას ეროვნული პარკი.
სქოლიო
კამერუნის ქალაქები
High and Dry

High and Dry
„High and Dry“ — ბრიტანული ალტერნატიული როკ-ჯგუფ Radiohead-ის სიმღერა, რომელიც სინგლის სახით გამოვიდა 1995 წელს. იგი შეტანილია ჯგუფის მეორე სტუდიურ ალბომში The Bends (1995). სინგლს ასევე ახლავს სხვადასხვა დამატებითი სიმღერა (სიმღერების ჩამონათვალი დამოკიდებული გამოცემის ვერსიაზე).
სიმღერების სია
დისკი 1
High and Dry - 4:17
Planet Telex - 4:18
Maquiladora - 3:27
Planet Telex (Hexidecimal Mix) - 6:44
დისკი 2
Planet Telex - 4:18
High & Dry - 4:17
Killer Cars - 3:02
Planet Telex (L.F.O. JD Mix) - 4:40
12 ვინილი
Planet Telex (Hexidecimal Mix) - 6:44
Planet Telex (L.F.O. JD Mix) - 4:40
Planet Telex (Hexidecimal Dub) - 7:32
High & Dry - 4:17
აშშ
High and Dry - 4:16
India Rubber - 3:26
Maquiladora - 3:26
How Can You Be Sure - 4:21
Just (ჩაწერილი ცოცხლად The Forum-ში) - 3:47
რესურსები ინტერნეტში
ინფორმაცია საიტზე Discogs
Radiohead-ის სიმღერები
1993 წლის სიმღერები
1995 წლის სინგლები
სანავარდოს წითელი საყდარი

სანავარდოს წითელი საყდარი — ეკლესია, არქიტექტურული ძეგლი. იგი მდებარეობს სანავარდოს განაპირას. ტაძარი დანგრეულია. შემორჩენილია საკურთხევლის, სამხრეთ და ჩრდილოეთ კედლების მცირე ნაწილები.
ლიტერატურა
ყვარლის მუნიციპალიტეტის ტაძრები
სტივ კარელი

სტივ კარელი
სტივენ ჯონ კარელი (დ. 16 აგვისტო, 1962) — ამერიკელი მსახიობი, კომიკოსი, პროდიუსერი, მწერალი და რეჟისორი. ცნობილია მაიკლ სკოტის შესრულებული როლით, NBC-ს სიტკომში „ოფისი“ (2005-2013), სადაც ამავდროულად მუშაობდა პროდიუსერად, მწერლად და რეჟისორად.
1999 წლიდან 2005 წლამდე იყო „ყოველდღიური შოუს“ კორესპონდენტი. მონაწილეობა მიღებული აქვს რამდენიმე ფილმში, მათ შორისაა: ამერიკული კომედიური ფილმი „ტელეწამყვანი: ლეგენდა რონ ბურგუნდიზე“ (2004) კომედია „40 წლის ვაჟიშვილი“ (2005), ამერიკული ფანტაზია „ყოვლისშემძლე ევანი“ (2007), „დაძაბე გონება“ (2008), რომანტიკული კომედია „სულელი, უაზრო, სიყვარული“ (2011), კომედია „საოცარი ბარტ უანდერსტონი“ და „გზა, გზა შინისაკენ“ (2013). 2016 წელს, მეუღლესთან ნენსი კარელთან ერთად მონაწილეობა მიიღო TBS-ს კომედიური სერიალის, „ენჯი ტრაიბეკას“ შექმნაში.
ჟურნალმა life-მა სტივი დაასახელა როგორც „ამერიკის უმხიარულესი ადამიანი“. მოგებული აქვს ოქროს გლობუსი საუკეთესო მსახიობი მამაკაცისთვის სატელევიზიო მიუზიკლში ან კომედიაში.
რესურსები ინტერნეტში
სტივ კარელის ბიოგრაფია
სტივ კარელი
სქოლიო
დაბადებული 16 აგვისტო
დაბადებული 1962
XX საუკუნის ამერიკელი კომიკოსები
XXI საუკუნის ამერიკელი კომიკოსები
XX საუკუნის ამერიკელი მამაკაცი მსახიობები
XXI საუკუნის ამერიკელი მამაკაცი მსახიობები
ამერიკელი მამაკაცი კომიკოსები
ამერიკელი მამაკაცი კინომსახიობები
ამერიკელი მამაკაცი სცენარისტები
ამერიკელი მამაკაცი ტელემსახიობები
ამერიკელი მამაკაცი გამხმოვანებლები
გერმანელი ამერიკელები
იტალო-ამერიკელები
ამერიკელი ტელერეჟისორები
ამერიკელი ტელესცენარისტები
ამერიკის სცენარისტთა გილდიის ჯილდოს მფლობელები
Battle of Chkheri

Battle of Chkheri
The Battle of Chkheri a battle between the Kingdom of Imereti against the Ottoman Empire during the Russo-Turkish War (1768–1774), on February 6, 1774.
Background
In 1773, Solomon I and Heraclius II signed a alliance treaty against the Ottomans. In the same year, the kings together with 11 thousand cavalry marched in Javakheti, captured Akhalkalaki, reached Kars and Ardahan. The Pasha of Childir Eyalet could not resist, they would have released Samtskhe, they would have abolished the Pasha of Childir Eyalet, but Solomon get seriously injury and this campaign was stopped because of that.
Battle
In response to the Javakheti campaign, The Pasha of Childir Eyalet sent a 4,000-strong army to sack Imereti. At the same time, Pasha of Childir Eyalet appealed to Katsia II Dadiani and the eristavi of the Abkhazians against Solomon. According to the agreement with the eristavi of Samegrelo, they had to attack Imereti from two sides. The Abashidzes, the owners of Vakhani Castle, betrayed Solomon I and gave way to the enemy. Katsia II Dadiani also arrived at the border of Imereti. Solomon asked Erekle II for help, Erekle did not hesitate and sent 2,000 men to his rescue, forcing Katsia II Dadian to turn back. The Ottomans realized that they had fallen into a snare and began to retreat, but King Solomon cut off the retreat, led them to the Chkherimel river and defeated them on February 6, 1774. Rajab, a leader of Avars, who raided many times Kartli-Kakheti, will be captured, whom King Solomon sent to Erekle as a gift.
Aftermath
The victory in the Battle of Chkheri was of great importance, this was another defeat of Childir Eyalet and the Ottoman Empire in Imereti, and the sending of Erekle II's auxiliary detachment and his correct action to neutralize Katsia II Dadiani played a major role in this victory. 3,000 men from the Ottoman Empire were killed or captured, only 50 Georgians were killed and 100 wounded.
References
Chkheri
Chkheri
Chkheri
1774 in the Ottoman Empire
18th century in Georgia (country)
Russo-Turkish War (1768–1774)
Lasioglossum subhirtum

Lasioglossum subhirtum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1841 წელს.
იხილეთ აგრეთვე
Lasioglossum-ის სახეობების სია
სქოლიო
subhirtum
ორმოცი სებასტიელი მოწამე

ორმოცი სებასტიელი მოწამე (ძვ. ბერძ. Ἃγιοι Τεσσεράκοντα) — მეომარი წმინდანები, რომლებიც მოწამეობრივად აღესრულენ სებასტიაში, რომის პროვინცია მცირე არმენიაში (დღევანდელი თურქეთი), 320 წელს, იმპერატორ ლიცინიუსის დროს. მართლმადიდებელი ეკლესია წმინდანთა ხსენებას აღნიშნავს 9 მარტს იულიუსის კალენდრით (22 მარტს ახალი სტილით).
პირველი ცნობები ორმოცი მოწამის შესახებ დაცული აქვს ბასილი დიდს თავის ჰომილიაში, რომელიც განკუთვნილია მათი ხსენების დღისთვის.
ცხოვრება
მეომრები წარმოშობით კაპადოკიიდან იყვნენ (დღევ. თურქეთი) და მსახურობდნენ რომაულ ლეგიონში, რომელიც ქალაქ სებასტიაში იდგა (Legio XII Fulminata). სარდალმა აგრიკოლამ მათ მოსთხოვა, რომ წარმართული ღმერთებისთვის შეეწირათ მსხვერპლი. მათი უარის შემდეგ რომაელებმა ისინი გააშიშვლეს და გაყინულ ტბაში ჩააყენეს. იქვე დადგეს თბილი აბაზანა, რათა ქრისტეს უარმყოფელთ მასში გათბობა შესძლებოდა. დილიას ერთი მეომარი გაიქცა აბანოსკენ, მაგრამ მაშინვე მოკვდა. ერთ-ერთმა რომაელმა, სახელად აგლაოსმა, როდესაც დაინახა ქრისტიანთა სულიერი შემართება, თვითონაც გაიძრო სამოსელი და ტბაში მდგართ შეუერთდა. გადმოცემით, რომაელმა სამხედროებმა, როდესაც დარმუნდნენ, რომ მოწამეები არ იყინებოდნენ, მათ წვივები გადაუმტრვრიეს და დაწვეს.
მოწამეთა სახელები
კირიონი, კანდიდე, დომნე, ისიხიოსი, ირაკლი, სმარაგდე, ევნოიკე, ვალენტი, ვივიანე, კლავდიოსი, პრისკე, თეოდულე, ევტიქი, იოანე, ქსანთიოსი, ილიანე, სისინიოსი, ანგია, აეტი, ფლაბიოსი, აკაკი, ევდოკიოსი, ლისიმაქე, ალექსანდრე, ილია, გორგინიოსი, თეოფილე, დომეტიანე, გაიოზი, ლეონტი, ათანასე, კირილე, საკრდონიოსი, ნიკოლოზი, ვალერიუსი, ფილოქტიმონე, სევერიანე, ქუდიონი, მელიტონი და აგლაიოსი.
ტროპარი და კონდაკი
ტროპარი: წყლულებანი იგი, უფალო, წმიდათა შენთანი, რომელნი შენთჳს თავს ისხნეს, მიიხუენ აწ მეოხებად ჩუენთჳს, და ყოველნივე სენნი ჩუენნი განკურნე, კაცთმოყუარე, გევედრებით.
კონდაკი: ყოველივე მხედრობა ქუეყანისა დაუტევეთ, და ზეცათა მეუფესა შეუვრდით, ღვაწლით შემოსილნო უფლისანო ორმეოცნო, ცეცხლი და წყალი განვლეთ თქუენ სანატრელნო, და ღირსად მოიგეთ დიდება იგი ზეცათა და სიმრავლეჲ გვირგვინთა.
მოწამეთა სახელობის ტაძრები
თბილისი
VIII საუკუნეში თბილისში, მეტეხის ხიდთან არსებობდა ორმოცი სებასტიელი მოწამის სახელობის ტაძარი, სადაც 786 წლის 6 იანვარს, არაბებმა გაქრისტიანების გამო თავი მოკვეთეს არაბ ჭაბუკს - აბოს, რომელიც საქართველოს ეკლესიამ წმიდანად შერაცხა.
თბილისში 2002 წელს დაიწყო წმიდა ორმოც წამებულ სებასტიანელთა სახელობის ტაძრის მშენებლობა, რომელიც მდებარეობს მეტეხის ხიდთან ახლოს, აბანოთუბნის შესახვევში, კუთხეში, სამღებროსა და ბოტანიკური ბაღის ქუჩების გადაკვეთასთან. 2009 წელს, გიორგობა დღეს (ძვ. სტ. 10 ნოემბერს), კათოლიკოს-პატრიარქმა ილია II ეკლესია მონასტრად აკურთხა.
ქვემო ქართლი
ღოუბნის „ორმოცნი“ მდებარეობს, ქვემო ქართლის მხარეში, თეთრიწყაროს მუნიციპალიტეტში, სოფ. ღოუბნიდან 3 კმ-ის მანძილზე, ტყეში. ტაძარი XVI–XVII საუკუნეებს მიეკუთვნება.
რესურსები ინტერნეტში
Страдание святых 40 мучеников Севастийских
Василий Великий. Беседа на день святых четыредесяти мучеников
Мозаики с изображением Севастийских мучеников
ლიტერატურა
წმიდანთა ცხოვრება, ტომი I, თბილისი, 2001
სქოლიო
მოწამეები
IV საუკუნის ქრისტიანი წმინდანები
კაბადოკიელი ქრისტიანი წმინდანები